《入西樵白云洞观灵鳌石》
清代·凌扬藻

鬼斧凿混沌，县崖泄奔放。诘曲流汀滢，迤逦出荡漾。

石破雪珠跳，咫尺倏异状。嵯峨立巨鳌，黑冘黮兀相向。

饕疑恣鲸吞，渴欲倒龙藏。起作鳞之而，匉訇激悲壮。

砥柱力斯劲，喷沫气愈畅。我生本集静，睹此觉神王。

拟穷瀑水源，前山发樵唱。

作者简介：（1760—1845）清广东番禺人，字誉钊，一字药洲。乾隆时诸生，曾从朱圭问学，工诗文。有《药洲诗略》等，并辑有《岭海诗钞》。